Dunán innen Dunán túl: Fülöp-hegyi Millenniumi kilátó - Révfülöp
Miután összekészült a kis csapat, jöhetett is az első program. Egy könnyű kis séta Révfülöpre, a Fülöp-hegyi Millenniumi kilátóhoz. Először a főút mellett haladtunk, majd a település határában álló kőkeresztnél fordultunk rá a hegyre vezető útra. Hosszan elnyúló szőlősorok, pincék, házak és kisebb paloták mellett haladtunk el.
A csúcsra vezető út kezdetben csekély emelkedési szöge lassan, de biztosan emelkedni kezdett. A kiadós reggeli után megjelentek a homlokokon az első verejtékcseppek a májusi nyárban. Az aszfaltozott műutat magunk mögött hagyva földúton haladtunk tovább, helyenként falépcsős részekkel megspékelve. Elég hamar felértünk a 275 méter magas hegyre. Az utolsó métereken már az erdőben, a fák árnyékában kanyargott az ösvény és hamarosan megláttuk a 22 méter magas kilátó csúcsát a lombok között.
Pár lépéssel odébb végre teljes valójában is megmutatta magát a torony.
A csigalépcsőn hamar felértünk a legfelső szintre. Kora délelőtt lévén a fények éppen szemből érkeztek, így közel sem voltak tökéletesek a körülmények, de így is hatalmas élménnyel lettek gazdagabbak a vendégeink. A fantasztikus kilátással kapcsolatosan olvastam valamelyik oldalon egy gondolatot, hadd idézzem most: "A révfülöpi Fülöp-hegyről nyílik a világ egyik legszebb tája. Vannak magasabb hegyek, nagyobb vizek, de ahol a vulkáni kúpok csodás sokasága találkozik a széles víztükörrel, ilyen legfeljebb a brazil partoknál, Rio de Janeiro partjainál van." Az idézet Cholnoky Jenőtől, a világot járt neves földrajztudóstól származik.
A kilátó 2001-ben épült, Pelényi Gyula tervei alapján, a magyar államalapítás ezeréves évfordulója alkalmából.
Majd elindultunk lefelé és hamarosan ismét hangulatos kis kertek, birtokok mellett vezetett az utunk.
A séta végén pár percre bekukkantottunk a strandra is. Még nem indult el a szezon, csak egy-két helyi napfürdőző feküdt a fűben.
Nem volt túl sok időnk mert az ebéd előtt várt ránk még egy kirándulás...
Bejegyezte: Kovács Miklós dátum: május 26, 2016
Címkék: Balaton, Balaton-felvidéki Nemzeti Park, Canon 50D, Fülöp-hegy, Millenniumi kilátó, Révfülöp
Kavics 2016. május 27. 7:55
A Balaton sok szegletét jól ismerem, de Révfülöp eddig kimaradt. Örülök, hogy megmutattad a szép kilátót, megjegyeztem, ha arra járunk megkeressük. A kilátás nagyon szép onnan is!
Kovács Miklós 2016. május 28. 23:01
Én sem voltam még előtte ennél a kilátónál. Először az Eötvös kilátóhoz szerettük volna felvezetni a csoportot, de gondban voltunk az idővel (a hosszabb táv miatt). A programok mellett ugyanis a busz vezetőjének a vezetési/pihenési idejét is figyelnünk kellett. Erre itthon (is) nagyon szigorú szabályzás van - és ellenőrzik is. Így jött be a képbe ez a kilátó. Nem bántuk meg, ajánlom :)
Kavics 2016. május 29. 23:47
Többszörösen is lehet most mondani, jó, hogy szabályozás van rá.:-)
Kovács Miklós 2016. május 30. 23:47
Author R. Mac Wheeler 2016. május 27. 14:21
Enjoyed this visit :)
Kovács Miklós 2016. május 28. 23:04
Lukasz W 2016. május 27. 15:15
Great shots, I love Hungary!
Thanks a lot Lukasz :)
Tomoko 2016. május 29. 2:26
That would be a wonderful place to walk! All of them are lovely. Especially the seventh,which is telling some stories, is my favorite.
Kovács Miklós 2016. május 30. 23:48
I'm glad if you liked this part as well.
István Albert 2016. június 1. 19:52
Nagyon szép képek Révfülöpről és a kilátóról. Én a legtöbbet itt szoktam nyaralni :-)
Kovács Miklós 2016. június 4. 22:30
Köszönöm. Remek hely a pihenéshez. Ha jól emlékszem én most voltam itt másodszor. Az első alkalom pedig valamikor gimnazista koromban - az sem ma volt :)